Virginia Woolf

Adeline Virginia Woolf (o.s. Stephen, 25. tammikuuta 1882 LontooNicolson 2007, s. 13. – 28. maaliskuuta 1941 Rodmell, Sussex, Englanti)Nicolson 2007, s. 184. oli englantilainen kirjailija, kirjallisuuskriitikko ja feministi. Hän oli keskeinen jäsen Lontoossa vaikuttaneessa Bloomsburyn ryhmässä, johon kuului useita kirjailijoita ja kuvataiteilijoita. Bloomsburyn ryhmään kuuluessaan Woolf osallistui muun muassa vuonna 1910 järjestettyyn Dreadnought-huijauksena tunnettuun jäynään. 

Woolfin esikoisteos Menomatka ilmestyi 1915. Hänen tunnetuimpia teoksiaan ovat Mrs. Dalloway (1925), Majakka (1927), Orlando (1928), Oma huone (1929) ja Aallot (1931). 

Woolf oli James Joycen ohella merkittävimpiä modernin kirjallisuuden ja erityisesti niin sanotun tajunnanvirtatekniikan uranuurtajia Euroopassa. Woolf oli myös tuottelias journalisti ja toimi kustantajana miehensä Leonard Woolfin kanssa pariskunnan perustamassa Hogarth Pressissä.  Woolfilla on väitetty olleen seksuaalinen suhde Vita Sackville-Westiin. (thesis)

 Elämänvaiheet 
Woolfin äiti oli Julia Jackson Duckworth, joka oli aiemmin ollut naimisissa Herbert Duckworthin kanssa, ja isä oli kirjallisuuskriitikko Leslie Stephen, jonka ystäväpiiriin kuului ajan merkittävimpiä brittiläisiä kirjailijoita, kuten Henry James, Tennyson, Matthew Arnold ja George Eliot. Molemmilla vanhemmilla oli lapsia aiemmista liitoistaan. Virginia Woolf sai kotiopetusta, mitä hän myöhemmin hämmästeli Sackville-Westille. Hän joutui nuorena kokemaan tunne-elämän järkytyksiä, joista yksi oli velipuoli Gerald Duckworthin seksuaalisen hyväksikäytön kohteeksi joutuminen. Molemmat vanhemmat kuolivat melko varhain, ja sittemmin hän asui sisarustensa kanssa Bloomsburyn talossa, jossa syntyi Bloomsburyn ryhmä. Hän alkoi kirjoittaa vuonna 1905 Times Literary Supplementiin. Vuonna 1912 hän avioitui Leonard Woolfin kanssa.Virginia Woolfin elämäkerta, Klassikkogalleria, Helsinki.fi (web Archive). Viitattu 27.11.2021. 

Woolf oli hyvin hauras, hänen terveytensä ja mielialansa heilahtelivat. Hän teki vuonna 1941 itsemurhan hukuttautumalla Ousejokeen.Nicolson 2007, s. 191.

 Teosten tausta 
Woolfin isä Sir Leslie Stephen kuului 1800-luvun lopulla maansa liberaalien, agnostisten ja rationalistien ajattelijoiden eturintamaan. Woolfiin se vaikutti ennen kaikkea älyllisen pohdinnan ja lukuharrastuksen herättäjänä. Hän tutki sisarustensa kanssa erityisesti George Edward Mooren esteettistä ja moraalista filosofiaa. Heidän ympärilleen muodostui Bloomsburyn ryhmä, johon kuuluivat taidekriitikot Roger Fry ja Clive Bell, taloustieteilijä John Maynard Keynes, matemaatikko H. T. J. Northon, muusikko S. S. Turner ja kustantaja Leonard Woolf. Piirin innoittamana Virginia Woolf alkoi julkaista esseitä, joiden aiheet vaihtelevat mutta joiden yhteinen piirre on kritiikin tahdikkuus.

Tajunnanvirran käsite tuli esille filosofi William Jamesin vuonna 1890 julkaisemassa teoksessa The Principles of Psychology. Woolf alkoi tutkia tajuntaa, joka kaiken aikaa rekisteröi nopeasti katoavia, mielikuvituksellisia vaikutelmia. Woolfin kaunokirjalliset teokset nojautuvat täydellisesti tähän. Hän ei rakentele suuria sukusaagoja, ei viihdytä, ei julista. Niiden sijaan teoksissa kuvastuvat taukoamaton hetkien vaihtuminen, luonnon syke ja ajan katoaminen. 

 Tuotanto 
 Suomennokset  
 Mrs. Dalloway, suom. Kyllikki Hämäläinen; johdannon kirj. Irma Rantavaara. Otava, 1956 (Delfiinikirjasto.).
 Majakka (To the Lighthouse, 1927), suom. Kai Kaila, Kirjayhtymä, 1977 (Arena-sarja)  Loisto, 2003. 
 Aallot, suom. Kai Kaila, Kirjayhtymä, 1979 (Arena-sarja) .
 Oma huone, alkusanat, selitykset ja suom. Kirsti Simonsuuri. Kirjayhtymä, 1980 . - Tammi, 1999 .
 Runoilijan koira, suom. Raija Mattila. Kirjayhtymä, 1983 .
 Orlando (Orlando: A biography, 1928), suom. Kirsti Simonsuuri. Kirjayhtymä, 1984 (Arena-sarja). . - Tammi, 2009. .
 Elettyjä hetkiä, toim. Jeanne Schulkind; suom. Kaarina Ripatti. Kirjayhtymä, 1986 .
 Nainen peilissä, suom. Kaarina Ripatti. Kirjayhtymä, 1987 (Arena-sarja) .
 Mrs. Dalloway : romaani (Mrs Dalloway, 1925), suomentanut Kyllikki Hämäläinen. Otava, 2003 (Seven) . - Otava, 2011 .
 Jaakobin huone (Jacob's Room, 1922), suomentanut Kirsti Simonsuuri. Tammi, 2008. .
 Menomatka (The Voyage Out, 1915), suomentanut Ville-Juhani Sutinen. Savukeidas, 2012 .
 Yö ja päivä, suomentanut Ville-Juhani Sutinen. Savukeidas, 2012 .
 Vuodet, suomentanut Ville-Juhani Sutinen. Savukeidas, 2013 .
 Kiitäjän kuolema ja muita esseitä, suomentanut Jaana Kapari-Jatta. Teos, 2013 .
 Leskinainen ja papukaija, suomentanut Ville-Juhani Sutinen; kuvittanut Mika Vaaranmaa. Savukeidas, Kameli, 2015 .
 Päiväkirja. I, suomentanut Ville-Juhani Sutinen. Savukeidas, 2015 .
 Päiväkirja. II, suomentanut Ville-Juhani Sutinen. Savukeidas, 2015 .
 Päiväkirja. III, suomentanut Ville-Juhani Sutinen, Savukeidas, 2016 .
 Päiväkirja IV, suomentanut Ville-Juhani Sutinen, Savukeidas, 2016 .
 Näytösten välissä (Between the Acts, 1941), suomentanut Tuomas Kilpi. Oppian, 2018. .
 Rouva Dalloway (Mrs Dalloway), suom. Kaijamari Sivill. S&S, 2025. .

 Kaunokirjallisuus 

 Night and Day (1919)





 The Years (1937)
 Näytösten välissä (Between the Acts, 1941). Suom. Tuomas Kilpi. Oppian, 2018. .


 Valikoima muita teoksia 
 Modern Fiction, (1919)
 The Common Reader (1925, kirjallisuusesseitä)
  4. painos 2001 
 Kirjailijan koira (Flush: A Biography; suom. Raija Mattila, Kirjayhtymä, 1983)
 Three Guineas (1938)
 Roger Fry: A Biography (1938, elämäkerta)
 The Death of the Moth and Other Essays (1942) 
 The Moment and Other Essays (1947)
 Granite and Rainbow: Essays (1958)

 Lähteet 


 Viitteet 

 Kirjallisuutta 
 Heinämaa, Sara: Napatanssia ja nyrkkeilyä. Teoksessa 



 Simonsuuri, Kirsti: Juhlat omassa huoneessa yöllä kello kaksi. Teoksessa 

 Aiheesta muualla 

 Virginia Woolfin teoksia Gutenberg-projektissa 
 Tuomaala, Saara & Oikkonen, Venla: Virginia Woolf (1882–1941). Kristiina-instituutin klassikkogalleria.
 Tuomaala, Saara: Virginia Woolf ja utopia ulkopuolisten yhteisöstä (2001)
 Virginia Woolf -yhteisön virallinen kotisivu  

Luokka:Bloomsburyn ryhmä
Luokka:Brittiläiset feministit
Luokka:Englantilaiset kirjailijat
Luokka:Itsemurhan tehneet
Luokka:Kriitikot
Luokka:Vuonna 1882 syntyneet
Luokka:Vuonna 1941 kuolleet
Luokka:Seulonnan keskeiset artikkelit